CELEX: 32005R0266
Language: el
Date: 2005-02-17
Title: Κανονισμός (ΕΚ) αριθ. 266/2005 της Επιτροπής, της 17ης Φεβρουαρίου 2005, για την κατάταξη ορισμένων εμπορευμάτων στη συνδυασμένη ονοματολογία

18.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 47/3
            
         
      ΚΑΝΟΝΙΣΜΌΣ (ΕΚ) αριθ. 266/2005 ΤΗΣ ΕΠΙΤΡΟΠΉΣ
   
   της 17ης Φεβρουαρίου 2005
   για την κατάταξη ορισμένων εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1) και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στην συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Φεβρουαρίου 2005.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1989/2004 της Επιτροπής (EE L 344 της 20.11.2004, σ. 5).
   
      (2)  EE L 302 της 19.10.1992, σ. 1· κανονισμός όπως τροποποιήθηκε τελευταία από την πράξη προσχώρησης του 2003.
   
      ΠΑΡΑΡΤΗΜΑ
      
                  Περιγραφή εμπορεύματος
               
               
                  Κατάταξη
                  (Κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Υπόδημα που καλύπτει τα δάκτυλα και το μπροστινό μέρος του πέλματος, αφήνοντας ακάλυπτη τη φτέρνα καθώς και πάνω από το μισό μέρος του πέλματος, με πάνω μέρος από δέρμα φοδραρισμένο με ύφασμα στο εσωτερικό και με εξωτερικά πέλματα από δέρμα, με εσωτερικά πέλματα μήκους κατώτερου των 24 cm. Προσαρμόζεται στο πόδι με δύο ελαστικές ταινίες που περνούν γύρω από τη φτέρνα.
                  (υπόδημα για τη ρυθμική γυμναστική)
                  (βλέπε φωτογραφία 633 Α και 633 Β) (1)
                  
               
               
                  6403 59 91
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, τη σημείωση 3 σημείο β) του κεφαλαίου 64, καθώς και από το κείμενο των κωδικών ΣΟ 6403, 6403 59 και 6403 59 91.
                  Κατ' εφαρμογή του γενικού κανόνα 1 για την ερμηνεία της συνδυασμένης ονοματολογίας, ο όρος «εξωτερικά πέλματα», όπως αναφέρεται μεταξύ άλλων στη δασμολογική κλάση 6403 σημαίνει το μέρος εκείνο του υποδήματος το οποίο, όταν χρησιμοποιείται, βρίσκεται σε επαφή με το έδαφος. Βλέπε επίσης τις επεξηγηματικές σημειώσεις του εναρμονισμένου συστήματος για το κεφάλαιο 64, γενικές παρατηρήσεις, σημείο Γ).
                  Καθώς μόνο το μπροστινό μέρος του πέλματος επιτρέπεται να αγγίξει το έδαφος στη ρυθμική γυμναστική, το αντίστοιχο μέρος του υποδήματος είναι και το μόνο μέρος που βρίσκεται σε επαφή με το έδαφος όταν το υπόδημα χρησιμοποιείται και μπορεί, επομένως, να θεωρηθεί ως «εξωτερικό πέλμα» όπως αναφέρεται στο κεφάλαιο 64. Επιπλέον, τα αντικειμενικά χαρακτηριστικά του είδους (π.χ. κόψιμο και συστατική ύλη) καταδεικνύουν ότι αυτό δεν μπορεί να χρησιμοποιηθεί για κανένα άλλο σκοπό παρά μόνο ως υπόδημα για τη ρυθμική γυμναστική.
               
            
         
      
         
      
         (1)  Οι φωτογραφίες έχουν καθαρά ενημερωτικό χαρακτήρα.